У Вікіпедыі ёсць артыкулы пра іншых асоб з прозвішчам Кавалёнак.

**Дзмітрый Кавалёнак** (нар. 3 лістапада 1977, Мінск) — беларускі футбаліст, нападнік. Вядомы ў першую чаргу дзякуючы шматгадовым выступам за гродзенскі «Нёман», за які адзначыўся 68 галамі ў чэмпіянаце Беларусі.

Клубная кар’ера
---------------

Выхаванец мінскай ДЮСШ «Трактар», пазней перабраўся ў «Змену», за якую выступаў у Трэцяй лізе. Пазней некаторы час правёў у Швейцарыі, дзе гуляў за дубль жэнеўскага «Сервета». У 1998 годзе вярнуўся ў Беларусь. Трапіў у «Дынама», але не здолеў прабіцца ў асноўны склад.

У 2001 годзе перайшоў у гродзенскі «Нёман», выступленне за які прынесла Кавалёнку найбольшы поспех. Быў рэкардсменам клуба па колькасці забітых галоў за ўсю гісторыю суверэннага чэмпіянату Беларусі (у 2023 годзе яго перагнаў Павел Савіцкі). У 2005—2006 гадах гуляў за наваполацкі «Нафтан» і ждановіцкую «Дарыду», але ў 2007 годзе вярнуўся ў гродзенскі клуб. 22 мая 2010 года адзначыўся хет-трыкам у браму мінскага «Партызана».

У пачатку 2013 стала вядома, што «Нёман» не будзе падпісваць новы кантракт з Кавалёнкам. Аматары клуба, якія лічылі Кавалёнка легендай гродзенскага футбола, пачалі кампанію па збору подпісаў за захаванне іграка ў гродзенскім клубе. Тым не менш, у сакавіку 2013 года ён стаў іграком мікашэвіцкага «Граніта». У жніўні 2013 года перайшоў у «Ліду». Стаў лідарам лідскага клуба замест пакінуўшага «Ліду» Ігара Крывабока, за палову сезона забіў 12 галоў.

У красавіку 2014 года, пасля заканчэння тэрміну кантракта з «Лідай», атрымаў прапанову вярнуцца ў «Нёман». 3 красавіка 2014 зноў стаў іграком гродзенскага клуба. У складзе «Нёмана» у сезоне 2014 пераважна выхадзіў на замену. 25 мая 2014 года аформіў дубль у браму бабруйскай «Белшыны», чым дапамог гродзенскаму клубу атрымаць выніковую перамогу 4:3.

Па заканчэнні сезона 2014 застаўся ў «Нёмане», нягледзячы на фінансавыя праблемы гродзенскага клуба (з-за якіх Гродна пакінула большасць асноўных ігракоў). У сакавіку 2015 падпісаў новы кантракт з «Нёманам». У 2015—2017 ужо толькі зрэдку выхадзіў на замену ў канцы матча. У лістападзе 2017 года абвясціў б завяршэнні кар’еры, 26 лістапада згуляў свой апошні матч, у якім «Нёман» перамог салігорскі «Шахцёр» з лікам 3:1. Пасля заканчэння сустрэчы адбылася цырымонія развітання з нападнікам, на якой стала вядома, што Кавалёнак зойме пасаду спартыўнага дырэктара гродзенскага клуба.

У чэрвені 2023 года быў затрыманы гродзенскім АПАМам, але хутка адпушчаны. Неўзабаве пакуніў пасаду ў «Нёмане».

Дасягненні
----------

* Беларусь 02Сярэбраны прызёр Срэбраны прызёр чэмпіянату Беларусі: 2002
* Беларусь 03Бронзавы прызёр Бронзавы прызёр чэмпіянату Беларусі: 2000
* Беларусь У спісе 22 найлепшых ігракоў чэмпіянату Беларусі: 2002

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 1994/95 | Д3 | Змена | Беларусь | 12 | 1 |
| 1995 | Д3 | Змена | Беларусь | 3 | 1 |
| 1998 | Д2 | Дынама-Юні | Беларусь | 0 | 0 |
| 1999 | Д2 | Дынама-Юні | Беларусь | 25 | 18 |
| 2000 | Д1 | Дынама | Беларусь | 8 | 0 |
| 2000 | Д3 | Дынама-2 | Беларусь | 11 | 2 |
| 2001 | Д1 | Нёман | Беларусь | 22 | 6 |
| 2002 | Д1 | Нёман | Беларусь | 23 | 11 |
| 2003 | Д1 | Нёман | Беларусь | 30 | 6 |
| 2004 | Д1 | Нёман | Беларусь | 29 | 5 |
| 2005 (1) | Д1 | Нафтан | Беларусь | 8 | 0 |
| 2005 (2) | Д1 | Дарыда | Беларусь | 12 | 6 |
| 2006 | Д1 | Дарыда | Беларусь | 22 | 7 |
| 2007 | Д1 | Нёман | Беларусь | 14 | 2 |
| 2008 | Д1 | Нёман | Беларусь | 28 | 10 |
| 2009 | Д1 | Нёман | Беларусь | 25 | 5 |
| 2010 | Д1 | Нёман | Беларусь | 21 | 12 |
| 2011 | Д1 | Нёман | Беларусь | 22 | 4 |
| 2012 | Д1 | Нёман | Беларусь | 23 | 3 |
| 2013 (1) | Д2 | Граніт | Беларусь | 13 | 3 |
| 2013 (2) | Д2 | Ліда | Беларусь | 15 | 12 |
| 2014 | Д1 | Нёман | Беларусь | 24 | 3 |
| 2015 | Д1 | Нёман | Беларусь | 15 | 1 |
| 2016 | Д1 | Нёман | Беларусь | 11 | 0 |
| 2017 | Д1 | Нёман | Беларусь | 5 | 0 |
|

Крыніцы
-------

1. ↑  Dmitri Kovalenok // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Коваленок подписал контракт с «Неманом» (руск.). *by.tribuna.com*.
3. ↑  Дмитрий Коваленок возвращается в гродненский «Неман» (руск.). *football.by* (3 красавіка 2014). Праверана 12 красавіка 2024.
4. ↑  Дмитрий Коваленок остается в "Немане" (руск.). *football.by* (6 сакавіка 2015). Праверана 12 красавіка 2024.
5. ↑  Завершивший карьеру игрока Дмитрий Коваленок займет пост спортивного директора "Немана" (руск.). *football.by* (26 лістапада 2017). Праверана 12 красавіка 2024.
6. ↑  У Гродне затрыманы спартыўны дырэктар ФК «Нёман» Дзмітрый Кавалёнак (абноўлена)  (бел.).  Hrodna.life (28 чэрвеня 2023). Праверана 12 красавіка 2024.
7. ↑  Затрыманы раней спартыўны дырэктар ФК «Нёман» пакінуў клуб (абноўлена)  (бел.).  Hrodna.life (3 ліпеня 2023). Праверана 12 красавіка 2024.
8. ↑  Дмитрий Коваленок больше не спортдир "Немана" (руск.). *football.by* (3 ліпеня 2023). Праверана 12 красавіка 2024.

Спасылкі
--------

* Профіль на афіцыйным сайце «Нёмана» (руск.)

|  |  |
| --- | --- |
| ⚙️   Тэматычныя сайты | by.tribuna.com · FootballDatabase.eu · FootballFacts.ru · Soccerbase (ігрок) · Soccerway · Sportbox.ru · teams.by · playmarkerstats.com (ігрок) · Transfermarkt (ігрок) · worldfootball.net (ігрок) · Прэсбол |